**HÁZIREND KIEGÉSZÍTÉS**

1. **A nevelési-oktatási intézményekben a tiltott és a használatában korlátozott tárgyak köréről, valamint a tárgyakra vonatkozó eljárásrend részletes szabályairól szóló 245/2024. (VIII.8.) Korm. rendelet alapján**

## A tanulók kötelességteljesítésével kapcsolatos egyéb szabályok – személyes eszközök az iskolában

**A Házirend jelen fejezete az alábbi jogszabályoknak megfelelően szabályozza a szakképző intézményekben tiltott és a használatában korlátozott tárgyak körét, valamint a vonatkozó eljárásrendet:**

* 245/2024. (VIII.8.) Korm. rendelet a nevelési-oktatási intézményekben a tiltott és a használatában korlátozott tárgyak köréről, valamint a tárgyakra vonatkozó eljárásrend részletes szabályairól
* (a továbbiakban: **„Korm. r.**”)
* 175/2003. (X. 28.) Korm. rendelet a közbiztonságra különösen veszélyes eszközökről
* 2012. évi II. törvény a szabálysértésekről (a továbbiakban: „**Szabstv.**”),
* a szabálysértési eljárásról és a szabálysértési nyilvántartási rendszerről; 2012. évi C. törvény a Büntető Törvénykönyvről (a továbbiakban: „**Btk.**”)
* 2019. évi LXXX. törvény a szakképzésről (a továbbiakban: „**Szkt.**”)
* 12/2020. (II.7.) Korm. rendelet a szakképzésről szóló törvény végrehajtásáról (a továbbiakban: „**Szkt. Vhr.**”)

Az Szkt. 33.§ (1a), valamint az Szkt. Vhr. 107/A.§ alapján a Korm. r. az alábbiak szerint határozza meg a - a tanulói jogviszonyból, felnőttképzési jogviszonyból, kollégiumi tagsági viszonyból származó kötelezettségek teljesítéséhez, jogok gyakorlásához nem szükséges -, a tanuló megfelelő testi, szellemi és erkölcsi fejlődéshez való jogra, az egészséghez való jogra, az oktatás zavartalanságának biztosítására, valamint a köz érdekére, közbiztonságra tekintettel

1. a szakképző intézménybe be nem vihető (a továbbiakban: „**tiltott tárgy**”),
2. illetve a bevihető, azonban a **szakképzési alapfeladat ellátás szerinti oktatási nap** **folyamán** a tanuló által csak a szakképző intézmény igazgatója által egészségügyi célból, vagy oktatója vagy pedagógusa által pedagógiai célból a Korm. r. foglaltaknak megfelelően, az általuk meghatározott időszakra vonatkozó engedély alapján birtokolható és használható (a továbbiakban: „**használatában korlátozott tárgy**”) tárgyak körét:

## Tiltott tárgyak és használatában korlátozott tárgyak köre

## Tiltott tárgyak köre:

1. a közbiztonságra különösen veszélyes eszközökről szóló 175/2003. (X. 28.) Korm. rendelet 1. számú mellékletében meghatározott közbiztonságra különösen veszélyes eszközök, amelyek az alábbiak:

* olyan szúró- vagy vágóeszköz, amelynek szúróhosszúsága vagy vágó éle a 8 cm-t meghaladja;
* továbbá a szúróhosszúság vagy a vágóél méretétől függetlenül a dobócsillag, a rugóskés és a szúró-, vágóeszközt vagy testi sérülés okozására alkalmas egyéb tárgyat kilövő készülék (különösen: felajzott íj, számszeríj, francia kés, szigonypuska, parittya, csúzli);
* jellegzetesen ütés céljára használható és az ütéserejét, hatását növelő eszköz (különösen: ólmosbot, boxer);
* a lánccal vagy egyéb hajlékony anyaggal összekapcsolt botok, nehezékek;
* az olyan eszköz, melyből a szem és a nyálkahártyák, illetve a bőrfelület ingerlésével támadásra képtelen állapotot előidéző anyag permetezhető ki (gázspray);
* az olyan eszköz, amely az utánzás jellege és méretarányos kivitelezése miatt megtévesztésre alkalmas módon hasonlít a lőfegyverre (lőfegyverutánzat);
* az olyan eszköz, amely elektromos feszültség útján védekezésre képtelen állapot előidézésére alkalmas (elektromos sokkoló);
* az olyan eszköz, amely a zárszerkezetek illegális kinyitására vagy feltörésére szolgál (különösen: álkulcsok, mechanikus vagy elektromos elven működő zárnyitó szerkezetek).

1. azon tárgy, amelynek birtoklása a Szabstv-ben vagy a Btk-ban foglaltak szerint bűntetendő (különösen, de nem kizárólagosan: robbanóanyag, robbantószer, robbanóanyag-prekurzor (előnyag); pirotechnikai eszköz; lőfegyer, lőszer, lőfegyverdarab; lőfegyver elem; lőszer; töltény; kábítószer[[1]](#footnote-1), kábítószer-prekurzor).
2. A tizennyolcadik életévét be nem töltött személy részére a mindenkor hatályos fogyasztóvédelméről szóló 1997. évi CLV törvény alapján nem értékesíthető termék (jelen Házirend elfogadásakor: az alkohol tartalmú ital; szexuális termék[[2]](#footnote-2); dohánytermék[[3]](#footnote-3) (ideértve az elektromos cigarettát is), vízipipa).

A jelen pontban foglaltakra tekintettel a szakképző intézményben a jelen pont szerinti termék értékesítése, kiszolgálása tilos.

## Használatában korlátozott tárgyak köre:

1. telekommunikációs eszközök (különösen a mobiltelefonok)
2. a kép- vagy hangrögzítésre alkalmas eszközök
3. az internetelérésre alkalmas okoseszközök (például mobiltelefon, laptop, notebook, okosóra, e-book olvasó stb.)

## A használatában korlátozott tárgyak átvétele, tárolása és visszaszolgáltatása

A használatában korlátozott tárgy a szakképző intézmény területére bevihető azzal, hogy a tanuló a használatában korlátozott tárgyat a szakképzési alapfeladat ellátás szerinti oktatási nap kezdetén, a tanítási órák megkezdése előtt – a kollégiumban a foglalkozás megkezdése előtt - leadja a szakképzési alapfeladat ellátás szerinti oktatási nap – a kollégium tekintetében a foglalkozás – időtartamára.

**A használatában korlátozott tárgy leadása és visszaadására az alábbi eljárásrend vonatkozik:**

1. A tanuló által a szakképző intézmény területére behozott használatában korlátozott tárgyat az oktató által a tanteremben, illetve tanműhelyben kijelölt, az oktató által felügyelt helyre (pl.: tanári asztal, szekrény, katedra, tároló doboz stb.) a tanítási órák megkezdése előtt – kollégiumban a foglalkozás megkezdése előtt - kikapcsolt, vagy zárolt és elnémított állapotban helyezi el (adja át).
2. A szakképző intézmény a fentiek szerint átvett (leadott) használatában korlátozott tárgyat annak visszaadásáig elzárt helyen tárolja.
3. A fentiek szerint átvett tárgy a tanuló részére az átvétel időpontja szerinti állapotban kerül visszaadásra a használatában korlátozott tárgyat leadó tanuló részére a szakképzési alapfeladat ellátás szerinti oktatási nap végén, illetve a kollégiumban a foglalkozás befejezését követően.
4. A használatában korlátozott tárgynak minősülő eszközöknek a szakképzési alapfeladat ellátás szerinti oktatási nap folyamán, illetve a kollégiumban a foglalkozások ideje alatt történő birtoklását, illetve használatát a szakképző intézmény igazgatója

* egészségügyi célból,
* illetve a tanítási órát, illetve foglalkoztatást tartó oktató pedagógiai célból (pl.: jegyzet készítése; kutatómunka; on-line tesztek, kérdőívek kitöltése, probléma modellezése, házi feladat rögzítése, ellenőrzése; számítások elvégzése, vizsgafeladatok gyakorlása stb.)

jogosult engedélyezni az általuk meghatározott időszakra vonatkozóan azzal, hogy az engedélyezést az igazgató, illetve az oktató a tanulmányi rendszerben rögzíti megjelölve a birtoklás és használat célját, az engedély érvényességének időtartamát (tanóra, foglalkozás, tanítási év), továbbá a birtokolható tárgyat.

1. Az előző pont szerinti engedély érvényességi idejének lejártát követően az engedélyt megadó személy (igazgató vagy oktató) felszólítására a használatában korlátozott tárgy használatát a tanuló köteles befejezni, az azzal kapcsolatos tevékenységét abbahagyni, s a használatában korlátozott tárgyat a jelen fejezet 1. pontja szerinti kijelölt helyen, az ott meghatározottak szerint leadni.

## A tiltásokra, illetve korlátozásokra vonatkozó szabályok betartásának ellenőrzése, a szabályok megszegése esetén alkalmazandó jogkövetkezmények megállapítása

1. Ha arra utaló információ merül fel, hogy a tanuló a szakképző intézmény területén olyan tiltott tárgyat tart birtokában, amelynek birtoklása a Szabstv-ben vagy a Btk-ban foglaltak szerint büntetendő, akkor a szabályok betartását az oktató jogosult ellenőrizni azzal, hogy felszólítja a tanulót annak igazolására, hogy a tiltott tárgy nincs a birtokában, és ezzel egyidejűleg értesíti a szakképző intézmény rendjének fenntartásában közreműködő személyt, az általános rendőri szervet és a tanuló szülőjét.

A jelen pont szerinti tiltott tárgyat a szakképző intézmény igazgatója veszi át és tárolja elzárt helyen visszaadásáig. A jelen pont szerinti tiltott tárgyat – amennyiben annak birtoklását jogszabály nem zárja ki – ha a tanuló a 18. életévét betöltötte a tanulónak, ha kétséget kizáróan megállapítható, hogy a tiltott tárgy tulajdonosa harmadik személy a harmadik személynek, egyébként a tanuló szülőjének kell visszaadni az átvétel szerinti állapotban a fegyelmező intézkedésről szóló döntés közlésével egyidejűleg.

1. Ha arra utaló információ merül fel, hogy a tanuló a szakképző intézmény területén (a) olyan tiltott tárgyat tart birtokában, amely a közbiztonságra különösen veszélyes eszközökről szóló 175/2003. (X. 28.) Korm. rendelet szerinti közbiztonságra különösen veszélyes eszköznek vagy tizennyolcadik életévét be nem töltött személy részére nem értékesíthető terméknek minősül vagy (b) használatában korlátozott tárgynak minősül, akkor a szabályok betartását az oktató jogosult ellenőrizni azzal, hogy elsősorban felszólítja a tanulót annak igazolására, hogy a fentiek szerinti tiltott tárgy vagy használatában korlátozott tárgy nincs a birtokában. Amennyiben megállapításra kerül, hogy a tanuló a fentiek szerinti tiltott tárgyat vagy használatában korlátozott tárgyat engedély nélkül a szakképzési alapfeladat ellátás szerinti oktatási nap időtartama alatt, illetve kollégium esetén a foglalkozás időtartama alatt birtokában tartja, úgy az oktató az érintett fentiek szerinti tiltott vagy használatában korlátozott tárgyat a tanulótól átveszi, továbbá a tanulmányi rendszerben (E-naplóban és az E-ellenőrzőben) értesíti a tanuló szülőjét a tanuló kötelességszegéséről, továbbá szóban vagy írásban értesíti az igazgatót.

A használatában korlátozott tárgyra vonatkozó szabályok megszegése esetén az oktató által a fentiek szerint átvett használatában korlátozott tárgyat átadja az igazgatónak, aki azt elzárt helyen tárolja visszaadásáig.

A jelen pont szerinti használatában korlátozott tárgyat, ha a tanuló a 18. életévét betöltötte a tanulónak, ha kétséget kizáróan megállapítható, hogy a tiltott tárgy tulajdonosa harmadik személy a harmadik személynek, egyébként a tanuló szülőjének kell visszaadni az átvétel szerinti állapotban a fegyelmező intézkedésről szóló döntés közlésével egyidejűleg.

1. A tiltásra, illetve a korlátozásra vonatkozó szabályok megszegése esetén a tanulóval szemben a Házirend 11. fejezete szerinti fegyelmező intézkedést kell alkalmazni, azzal, hogy a tiltott tárgy birtoklása/használata esetén, illetve a korlátozások megszegése esetén az igazgató jár el és dönt a szükséges fegyelmező intézkedésről. Amennyiben az ügyben fegyelmi eljárás indult (Szkt. 51. § (2) bekezdés 8. pont), az érintett tanuló fegyelmi ügyeiben az oktatói testület dönt.

## További rendelkezések

1. A tárgyak őrzésére - a tiltott tárgy kivételével - a Polgári Törvénykönyv általános, a szerződésen kívüli károkozásért való felelősségre vonatkozó szabályait kell alkalmazni. A tiltott tárgy őrzése során a tárgyban bekövetkezett kárért a szakképző intézmény nem felel.
2. Az iskola területére behozott tárgyakért és eszközökért eltulajdonításuk, megrongálásuk esetén a szakképző intézmény egyebekben felelősséget nem vállal, rendőrség bevonását nem kezdeményezi. Ez vonatkozik a szakképző intézmény területére behozott készpénzre, bankkártyára és értéktől függetlenül bármely értéktárgyra.
3. A tiltott és használatukban korlátozott tárgyak használatával kapcsolatban a duális képzőhelyen a duális képzőhely a saját szabályai szerint jár el.

1. kábítószer: a 78/2022. (XII. 28.) BM rendelet 1. mellékletében a kábítószerek 1. és 2., valamint 2. mellékletében a pszichotróp anyagok 1. és 2. jegyzékén szereplő anyag (Btk. 459.§ (1) bekezdés 18. pont) [↑](#footnote-ref-1)
2. szexuális termék: olyan birtokba vehető forgalomképes dolog, amelynek elsődleges célja a szexuális ingerkeltés, különösen amely nemi aktust vagy egyéb szexuális cselekményt nyíltan ábrázol, illetve emberi testet, testrészt szexuális ingerkeltésre alkalmas módon vagy szexuális ingerkeltés céljából ábrázol, ideértve a - rendeltetése szerint - szexuális ingerkeltésre szolgáló, nemi aktus vagy egyéb szexuális cselekmény során alkalmazható eszközt is, a fogamzásgátlás céljából alkalmazható eszköz kivételével (Fgy tv. 2.§ 29. pont) [↑](#footnote-ref-2)
3. dohánytermék: fogyasztható termék, amely akár csak részben is - géntechnológiával módosított vagy módosítatlan formában - dohányt tartalma (Nvt. 1.§ a) bekezdés) [↑](#footnote-ref-3)